
	Iebildums / Priekšlikums
	Autors

	1.
	Likumprojekts (grozījumi)
 Grozījumi likumā "Par piesārņojumu"
	Iebildums
Lūdzam skaidrāk definēt valsts iestāžu (KEM, LVĢMC) un Plānošanas reģionu tiešo atbildību un finansēšanas mehānismus gadījumos, kad piesārņojums ienāk no citas pašvaldības vai no ārvalstīm (pārrobežu piesārņojums), lai visas izmaksas un organizatoriskais smagums negultos uz "skartās" pašvaldības pleciem.
Piedāvātā redakcija
-
	Sandra Bērziņa (LPS)

	2.
	Likumprojekts (grozījumi)
8. pants. 11.12 pants. Pašvaldības gaisa kvalitātes plānu izstrāde
	Iebildums
Lūdzam paredzēt elastīgākus nosacījumus plāna izstrādei, ļaujot gaisa kvalitātes pasākumus integrēt jau esošajos pašvaldības attīstības plānošanas dokumentos (piemēram, Attīstības programmā vai Ilgtspējīgas enerģētikas un klimata rīcības plānā), nevis veidot atsevišķu smagnēju dokumentu.
Piedāvātā redakcija
-
	Sandra Bērziņa (LPS)

	3.
	Likumprojekts (grozījumi)
8. pants. (2) Šajā pantā noteikto prasību izpildes kontroli veic pašvaldības vides kontroles amatpersona vai pašvaldības policija. Pašvaldība saistošajos noteikumos nosaka kārtību, kādā tiek veikta apkures iekārtu kontrole un pilnvaro kompetento pašvaldības institūciju, kura ir atbildīga par saistošajos noteikumos noteikto prasību izpildes kontroli.
	Iebildums
Lūdzu precizēt kārtību un tiesisko ietvaru pašvaldības kontroles amatpersonām, veicot pārbaudes privātīpašumos. Bez skaidra valsts līmeņa regulējuma par iekārtu un kurināmā kvalitātes pārbaudes metodiku kontrole būs apgrūtināta un izraisīs juridiskus strīdus.
Piedāvātā redakcija
-
	Sandra Bērziņa (LPS)

	4.
	Likumprojekts (grozījumi)
8. pants. (4) Šajā pantā minēto saistošos noteikumu prasības, kas attiecas uz esošajām apkures iekārtām stājas spēkā ne agrāk kā vienu gadu pēc saistošo noteikumu publicēšanas oficiālajā izdevumā "Latvijas Vēstnesis".
	Iebildums
Lūdzam pagarināt esošo apkures iekārtu spēkā stāšanās termiņu no 1 gada  uz vismaz 2–3 gadiem, dodot iedzīvotājiem reālu laiku nomainīt apkures iekārtas un paredzēt elastīgumu atkarībā no sociālās un ēku atbilstības kategorijas.
Piedāvātā redakcija
-
	Sandra Bērziņa (LPS)

	5.
	Likumprojekts (grozījumi)
8. pants. 11.15 pants. Gaisa piesārņojuma un traucējošu smaku izvērtēšana teritorijas attīstības plānošanas procesā
	Iebildums
Lūdzam noteikt, ka datu turētāji sniedz pašvaldībai nepieciešamos fona piesārņojuma un bāzes datus gaisa izkliedes modelēšanai bez maksas.
Piedāvātā redakcija
-
	Sandra Bērziņa (LPS)

	6.
	Likumprojekts (grozījumi)
8. pants. 11.15 pants. Gaisa piesārņojuma un traucējošu smaku izvērtēšana teritorijas attīstības plānošanas procesā
	Iebildums
Lūdzu precizēt likuma redakciju, skaidri definējot, kas tiek uzskatīts par "risku pārsniegt gaisa kvalitātes normatīvus", lai izvairītos no subjektīvas interpretācijas teritorijas plānojumu saskaņošanas procesā.
Piedāvātā redakcija
-
	Sandra Bērziņa (LPS)

	7.
	Likumprojekts (grozījumi)
36. pants. (1) Ikviena persona, kurai šā likuma 11.9, 11.10 un 11.11 pantā vai gaisa kvalitāti regulējošajos normatīvajos aktos noteikto prasību attiecībā uz gaisa kvalitātes plānu izstrādi vai īstenošanu neievērošanas dēļ radīts kaitējums veselībai, var Administratīvā procesa likumā noteiktajā kārtībā prasīt tiesā atlīdzinājumu par nodarīto kaitējumu."
	Iebildums
LPS iebilst pret neierobežotas civiltiesiskās/administratīvās atbildības uzlikšanu pašvaldībām par gaisa kvalitāti, it īpaši gadījumos, kad gaisa piesārņojumu ietekmē pārrobežu piesārņojums, valsts nozīmes transporta maģistrāles vai, piem., rūpniecības objekti, ko uzrauga valsts iestādes (Valsts vides dienests).
Piedāvātā redakcija
-
	Sandra Bērziņa (LPS)

	8.
	Likumprojekts (grozījumi)
36. pants. (1) Ikviena persona, kurai šā likuma 11.9, 11.10 un 11.11 pantā vai gaisa kvalitāti regulējošajos normatīvajos aktos noteikto prasību attiecībā uz gaisa kvalitātes plānu izstrādi vai īstenošanu neievērošanas dēļ radīts kaitējums veselībai, var Administratīvā procesa likumā noteiktajā kārtībā prasīt tiesā atlīdzinājumu par nodarīto kaitējumu."
	Iebildums
Lūdzam paredzēt, ka kompensācijas prasībām pret pašvaldību ir jāpiemēro tāds pats stingrs izvērtēšanas mehānisms caur specializētām ārstniecības iestādēm (analoģiski kā A kategorijas operatoriem 51.1. pantā), un atbildība var iestāties tikai tad, ja pierādīta pašvaldības apzināta bezdarbība tiesas nolēmumu vai tiešu normatīvo aktu izpildē
Piedāvātā redakcija
-
	Sandra Bērziņa (LPS)

	9.
	Likumprojekts (grozījumi)
8. pants. 11.13 pants. Apkures iekārtu radītā gaisa piesārņojuma ierobežošana
	Priekšlikums
Lūdzam izvērtēt priekšlikumu papildināt normu, nosakot, ka saistošo noteikumu ierobežojumi attiecībā uz cieto biomasu (malku/granulām) stājas spēkā tikai tad, ja valstī ir pieejamas atbalsta programmas (subsidijas) mājsaimniecībām alternatīvu apkures sistēmu uzstādīšanai vai pieslēgumam centralizētajai siltumapgādei.
Piedāvātā redakcija
-
	Sandra Bērziņa (LPS)

	10.
	Likumprojekts (grozījumi)
8. pants. 11.14 pants. Transporta radītā gaisa piesārņojuma samazināšana
	Priekšlikums
Ierosinām papildināt likumprojektu ar vienotiem noteikumiem par zemo un bezemisiju zonu marķējumu, kontroles mehānismiem (videonovērošana/ANPR kameras) un izņēmumiem (operatīvais transports, invalīdu transports, vietējie iedzīvotāji). Bez valsts līmeņa regulējuma katrai pašvaldībai būs jāizstrādā savi unikāli noteikumi, kas radīs haosu autovadītājiem.
Piedāvātā redakcija
-
	Sandra Bērziņa (LPS)

	11.
	Likumprojekts (grozījumi)
8. pants. (5) Zemo emisiju zonas un bezemisiju zonas administrēšanas un transportlīdzekļu iebraukšanas kontroles nodrošināšanai pašvaldība bez maksas var  izmantot datus no šādām valsts un pašvaldības informācijas sistēmām:
	Priekšlikums
Lūdzam izvērtēt iespēju,ka Ceļu satiksmes drošības direkcijai  vai valstij nodrošina vienotu, automatizētu telemātikas/AVR (numuru nolasīšanas) sistēmu zemo emisiju zonu kontrolei un sodu piemērošanai, nevis katrai pašvaldībai atsevišķi jāveido un jāiepērk sava dārga kontroles infrastruktūra.
Piedāvātā redakcija
-
	Sandra Bērziņa (LPS)



